OPRAVNÝ LIST č. 1 K NÁVRHU VŠEOBECNÉHO ROZPOČTU NA ROK 2013 VÝKAZ VÝDAVKOV PODĽA ODDIELOV Oddiel III – Komisia /* COM/2012/0624 final - 2012/ () */





OPRAVNÝ LIST č. 1 K NÁVRHU VŠEOBECNÉHO ROZPOČTU NA ROK 2013 VÝKAZ VÝDAVKOV PODĽA ODDIELOV Oddiel III – Komisia So zreteľom na – Zmluvu o fungovaní Európskej únie, a najmä na jej článok 314, v spojení so Zmluvou o založení Európskeho spoločenstva pre atómovú energiu, a najmä s jej článkom 106a, – nariadenie Rady (ES, Euratom) č. 1605/2002 z 25. júna 2002 o rozpočtových pravidlách, ktoré sa vzťahujú na všeobecný rozpočet Európskych spoločenstiev[1], a najmä na jeho článok 34, – návrh všeobecného rozpočtu Európskej únie na rozpočtový rok 2013 predložený Komisiou 25. mája 2012[2], Európska komisia týmto predkladá rozpočtovému orgánu opravný list č. 1 k návrhu všeobecného rozpočtu Európskej únie na rozpočtový rok 2013 z dôvodov uvedených v dôvodovej správe. OBSAH 1. Úvod.. 4 2. Ochrana a riadenie prírodných zdrojov.. 4 2.1. Úvod a súhrnná tabuľka. 4 2.2. EPZF (výdavky súvisiace s trhom a priame platby) 5 2.2.1 Prehľad. 5 2.2.2 Podrobné poznámky. 6 2.3. Medzinárodné dohody o rybolove. 11 2.4. Zmeny nomenklatúry a rozpočtové poznámky. 11 3. Súhrnná tabuľka podľa okruhov finančného rámca.. 12 VÝKAZ VÝDAVKOV PODĽA ODDIELOV Zmeny vo výkazoch príjmov a výdavkov podľa oddielov sú k dispozícii v databáze EUR-Lex (http://eur-lex.europa.eu/budget/www/index-sk.htm). Anglické znenie zmien v týchto výkazoch podľa oddielov je pripojené na informačné účely ako príloha k rozpočtu. 1. Úvod Opravný list č. 1 (OL 1) k návrhu rozpočtu na rok 2013 (NR 2013) zahŕňa: – aktualizácie odhadov potrieb poľnohospodárskych výdavkov podľa jednotlivých položiek. Okrem premenlivých trhových faktorov OL takisto zahŕňa vplyv legislatívnych rozhodnutí prijatých v sektore poľnohospodárstva od zostavenia NR na rok 2013, upravené odhady potrieb niektorých priamych platieb, ako aj iné návrhy, ktoré by mali mať v priebehu nasledujúceho rozpočtového roka výrazný vplyv, – aktualizované informácie o medzinárodných dohodách o rybolove. Vplyv týchto úprav na rozpočet bude takýto: v porovnaní s návrhom rozpočtu na rok 2013 dôjde k zníženiu viazaných a platobných rozpočtových prostriedkov vo výške 25,1 mil. EUR. 2. Ochrana a riadenie prírodných zdrojov 2.1. Úvod a súhrnná tabuľka OL 1 sa posiela rozpočtovému orgánu v súlade s článkom 314 Zmluvy o fungovaní Európskej únie (ZFEÚ), v ktorom sa uvádza: „Komisia môže návrh rozpočtu zmeniť a doplniť počas daného postupu až do zvolania Zmierovacieho výboru uvedeného v odseku 5“. OL sa takisto ako samotný NR zakladá na potrebách EÚ ako celku. Je potrebné zdôrazniť, že rozpočtové prostriedky určené na poľnohospodárske výdavky financované z EPZF (Európsky poľnohospodársky záručný fond) predstavujú odhadované, teda nie cieľové výdavky. Skutočné výdavky budú závisieť najmä od skutočných trhových podmienok, od výmenného kurzu eura k doláru a od intervalov platieb členských štátov. V súlade s právnym základom akákoľvek suma prostriedkov, ktorú musí členský štát uhradiť v súlade s nariadeniami – v rámci limitov stanovených vo finančnom rámci – bude nahradená v plnej výške, s výhradou dostupnosti rozpočtových prostriedkov [3]. Na účely sprehľadnenia a transparentnosti sa niektoré rozpočtové poznámky aktualizovali. V súlade s týmto OL sa celkové rozpočtové prostriedky pre okruh 2 v roku 2013 odhadujú na 60 282 mil. EUR, pričom do príslušného stropu viacročného finančného rámca zostáva rezerva 1 007 mil. EUR viazaných rozpočtových prostriedkov. Viazané rozpočtové prostriedky na poľnohospodárske výdavky (vrátane výdavkov v oblasti veterinárstva a rybného hospodárstva financovaných v rámci EPZF) sú vo výške 44 101 mil. EUR. Zníženie o 30 mil. EUR v porovnaní s NR 2013 predstavuje čistý výsledok vyšších ako očakávaných pripísaných príjmov, ktoré budú prenesené z roku 2012, a revidovaných odhadov rozpočtových prostriedkov na výdavky aj nových pripísaných príjmov na rok 2013. Platobné rozpočtové prostriedky EPZF sa znižujú o rovnakú sumu na celkovú výšku 44 083 mil. EUR. Pokiaľ ide o medzinárodné dohody o rybolove, v OL 1 sa navrhuje zvýšiť viazané rozpočtové prostriedky a platobné rozpočtové prostriedky pre rozpočtový článok 11 03 01 Medzinárodné dohody o rybolove o 18,5 mil. EUR, a zároveň znížiť viazané aj platobné rozpočtové prostriedky v položke rezerv o 13,8 mil. EUR, čo znamená čisté zvýšenie o 4,7 mil. EUR. V nasledujúcej tabuľke je zhrnutý vplyv OL 1 na okruh 2: || NR 2013 || OL1/2013 || Rozdiel mil. EUR || (a) || (b) || (c)=(b)– (a) || VRP || PRP || VRP || PRP || VRP || PRP Strop finančného rámca || 61 289,0 || || 61 289,0 || || 0 || Rezerva || 981,5 || || 1 006,6 || || +25,1 || Rozpočtové prostriedky v okruhu 2 spolu || 60 307,5 || 57 964,9 || 60 282,4 || 57 939,8 || -25,1 || -25,1 z toho: || || || || || || Poľnohospodárske výdavky (výdavky súvisiace s trhom a priame platby)[4] || 44 130,3 || 44 112,9 || 44 100,5 || 44 083,1 || -29,8 || -29,8 Medzinárodný rybolov a morské právo[5] || 149,0 || 148,2 || 153,7 || 152,9 || +4,7 || +4,7 || || || || || || 2.2. EPZF (výdavky súvisiace s trhom a priame platby) 2.2.1 Prehľad Účelom OL 1 je zabezpečiť, aby rozpočet pre poľnohospodárstvo vychádzal z najnovších hospodárskych údajov a legislatívneho rámca. K septembru má Komisia k dispozícii prvé údaje o objeme produkcie za rok 2012 a o výhľadoch pre poľnohospodárske trhy, ktoré sú základom pre aktualizovaný odhad rozpočtových potrieb na rok 2013. Komisia, podobne ako v minulosti, dôkladne preskúmala všetky svoje odhady poľnohospodárskych výdavkov riadok po riadku. Okrem zohľadnenia trhových činiteľov tento OL zahŕňa aj vplyv všetkých legislatívnych rozhodnutí v sektore poľnohospodárstva, ktoré boli prijaté od zostavenia NR, ako aj návrhy predložené Komisiou. Rozpočtové prostriedky v rámci EPZF sa znižujú o 30 mil. EUR. Je to čistý výsledok rôznych faktorov: o čosi vyššie potreby v kapitole 05 02 Opatrenia na poľnohospodárskych trhoch (+ 59 mil. EUR) a v kapitole 05 03 Priama pomoc (+ 5 mil. EUR), dodatočné mimoriadne potreby v kapitole 05 07 Audit poľnohospodárskych výdavkov (+ 106 mil. EUR) a úprava na úrovni pripísaných príjmov EPZF dostupných v roku 2013. Pokiaľ ide o pripísané príjmy, suma 230 mil. EUR získaná v roku 2012, o ktorej sa však predpokladá, že nebude potrebná na pokrytie výdavkov v tom istom roku, bude prenesená z roku 2012 do roku 2013. Po druhé, Komisia očakáva mierne zníženie pripísaných príjmov vytvorených v roku 2013 (– 30 mil. EUR), ktoré je kombináciou zníženia očakávaných dodatočných odvodov od výrobcov mlieka (– 41 mil. EUR) na základe posledných údajov od členských štátov, zníženia očakávaných príjmov z nezrovnalostí (– 5 mil. EUR) a zníženia u očakávaného overenia súladu účtov (– 11 mil. EUR), ktoré sa čiastočne vyrovná zvýšením odhadu zostatku vo Fonde na reštrukturalizáciu v sektore cukru (+ 27,2 mil. EUR). Celkove ide o zvýšenie disponibilných pripísaných príjmov o 200,2 mil. EUR. Výsledkom toho je, že celková výška viazaných rozpočtových prostriedkov na poľnohospodárske výdavky financované z EPZF je 44 101 mil. EUR, čo je menej ako v NR 2013 (– 30 mil. EUR). Vznikne tým rezerva v rámci čiastkového stropu pre EPZF, ktorá v súčasnosti predstavuje 838 mil. EUR. Nová rezerva pre okruh 2 dosahuje celkovú výšku 1 007 mil. EUR. 2.2.2 Podrobné poznámky 05 02 Opatrenia na poľnohospodárskych trhoch (rozpočtové prostriedky + 41 mil. EUR) potreby podľa návrhu rozpočtu: 3 212 mil. EUR rozpočtové prostriedky požadované v návrhu rozpočtu: 2 812 mil. EUR odhadované pripísané príjmy disponibilné v roku 2013 podľa návrhu rozpočtu: 400 mil. EUR potreby na základe opravného listu: 3 271 mil. EUR rozpočtové prostriedky požadované na základe opravného listu: 2 771 mil. EUR odhadované pripísané príjmy disponibilné v roku 2013 na základe opravného listu: 500 mil. EUR Hypotézy, z ktorých vychádza tento OL 1, vo všeobecnosti potvrdzujú hodnotenie uskutočnené v čase vypracovania NR 2013, a to s priaznivými výhľadmi pre väčšinu poľnohospodárskych trhov. Zmeny navrhované v tomto OL 1 sú zväčša technickej povahy a týkajú sa iba malých súm. V porovnaní s NR 2013 sa celkové potreby na intervenčné opatrenia na poľnohospodárskych trhoch zvýšia o 59 mil. EUR. Odhaduje sa však, že pre kapitolu 05 02 bude k dispozícii 100 mil. EUR dodatočných pripísaných príjmov, takže požadované rozpočtové prostriedky možno v porovnaní s NR 2013 znížiť o 41 mil. EUR. Najdôležitejšie zmeny sú v krátkosti vysvetlené ďalej v texte. Tabuľka s úplným výpočtom zmien (na úrovni rozpočtových článkov) sa nachádza na konci tohto oddielu. Pokiaľ ide o olivový olej, po poklese trhových cien pod spúšťaciu cenu a s cieľom vysporiadať sa s problémom značných zásob v niektorých členských štátoch, ktoré ovplyvňujú trh s olivovým olejom v celej Európe, boli vo februári 2012[6] a v máji 2012[7]zavedené systémy podpory súkromného skladovania. Finančný vplyv týchto systémov na návrh rozpočtu na rok 2013 sa odhaduje na 17 mil. EUR a tieto opatrenia budú financované z rozpočtovej položky 05 02 06 03 (so záznamom p.m. v NR 2013). Pokiaľ ide o ovocie a zeleninu, odhadované potreby na operačné fondy pre organizácie výrobcov (rozpočtová položka 05 02 08 03) sú o čosi vyššie (+ 19 mil. EUR) ako odhad v NR 2013, čo vyplynulo z aktualizovaného hodnotenia skutočného čerpania z opatrení, po zohľadnení odhadovaného finančného vplyvu revízie niektorých stiahnutých súm, ktoré sa uplatňuje od 1. júla 2012[8] , a možnej čiastočnej úhrady vnútroštátnej finančnej pomoci poskytnutej niektorými členskými štátmi podľa článku 103e ods. 1 nariadenia (ES) 1234/2007 z rozpočtu EÚ. Rozpočtové prostriedky navrhované v OL 1 sú však v skutočnosti nižšie ako v NR 2013, a to o 81 mil. EUR, pretože v tejto položke je o 100 mil. EUR viac pripísaných príjmov, čo zodpovedá aktualizovaným odhadom príjmov. Údaje o doterajšom čerpaní v roku 2012 poukazujú v sektore vína na väčšiu mieru realizácie programov vnútroštátnej pomoci, než sa pôvodne predkladalo v NR 2013. Na účely zohľadnenia týchto najnovších informácií sa v OL 1 navrhuje vyčleniť o 20 mil. EUR viac pre rozpočtovú položku 05 02 09 08. Pokiaľ ide o mlieko a mliečne výrobky, v OL 1 sa navrhuje zvýšiť rozpočtové prostriedky o 8 mil. EUR pre opatrenie mlieko v školách (rozpočtová položka 05 02 12 08) v súlade s údajmi o doterajšom čerpaní v roku 2012, ktoré poukazujú na väčšiu mieru čerpania z tohto opatrenia v členských štátoch v porovnaní s rokom 2011. Odhady uvedené v NR 2013 boli preto prehodnotené a teraz sa navrhuje vyššia suma. Pokiaľ ide o odvetvie hovädzieho mäsa, odhadované potreby náhrad pri vývoze mäsa a živých zvierat (rozpočtové položky 05 02 13 01 a 05 02 13 04) boli revidované smerom nadol, a to o 22 mil. EUR, čo zohľadňuje nedávnu zmenu výšky sadzieb náhrad. V súčasnosti sa neudeľujú žiadne náhrady, aby boli znížené sumy navrhované v OL 1 určené iba pre platby na už vydané osvedčenia pre vývoz. Pre rozpočtový článok 05 02 15 (Bravčové mäso, vajcia a hydina, včelárstvo a ostatné živočíšne výrobky) sa navrhujú zvýšiť rozpočtové prostriedky o 10 mil. EUR. Zatiaľ čo aktualizované odhady o náhradách pri vývoze vajec (rozpočtová položka 05 02 15 04) sú v dôsledku zníženia sadzieb náhrad nižšie o 1 mil. EUR, potreba náhrad pri vývoze hydinového mäsa (rozpočtová položka 05 02 15 05) bola zrevidovaná smerom nahor, a to o 9 mil. EUR, v čom sa zohľadňujú najnovšie informácie o situácii na trhu v tomto odvetví. A napokon suma 2 mil. EUR, ktorá bola pôvodne požadovaná v NR 2013 pre rozpočtovú položku 05 07 02 (Riešenie sporov), bude po vynesení rozsudku Súdneho dvora v prospech jedného členského štátu[9]uhradená z rozpočtovej položky 05 02 15 07 (Mimoriadne opatrenia na podporu trhu). 05 03 Priama pomoc (rozpočtové prostriedky – 95 mil. EUR) potreby podľa návrhu rozpočtu: 41 960 mil. EUR rozpočtové prostriedky požadované v návrhu rozpočtu: 41 027 mil. EUR odhadované pripísané príjmy disponibilné v roku 2013 podľa návrhu rozpočtu: 933 mil. EUR potreby na základe opravného listu: 41 965 mil. EUR rozpočtové prostriedky požadované na základe opravného listu: 40 932 mil. EUR odhadované pripísané príjmy disponibilné v roku 2013 na základe opravného listu: 1 033 mil. EUR V porovnaní s NR 2013 sú rozpočtové prostriedky požadované pre kapitolu 05 03 v OL 1 revidované smerom nadol, a to o 95 mil. EUR. Táto zmena je v prevažnej miere dôsledkom zvýšenia sumy pripísaných príjmov o 100,2 mil. EUR, pričom revidovaný odhad potreby poukazuje na mierny nárast o 5,2 mil. EUR. Najvýraznejšie zmeny sa týkajú režimu jednotnej platby (SPS) a režimu jednotnej platby na plochu (SAPS). V OL 1 sa navrhuje zvýšiť v porovnaní s NR 2013 celkové rozpočtové prostriedky SPS (rozpočtová položka 05 03 01 01) o 105 mil. EUR. Ako sme už uviedli, pripísané príjmy na túto rozpočtovú položku boli zvýšené o 100,2 mil. EUR, pričom potreby sa znížili o približne 4,8 mil. EUR. V porovnaní s NR 2013 sa v úpravách navrhovaných v OL 1 berú do úvahy údaje o doterajšom čerpaní z roku 2012, ako aj povolenie udelené Taliansku, aby po zemetrasení vyplatilo určité zálohové platby v roku 2012 z rozpočtových prostriedkov SPS na rozpočtový rok 2013[10] [11]. Pokiaľ ide o SAPS (rozpočtová položka 05 03 01 01), v OL 1 sa navrhuje zvýšiť rozpočtové prostriedky o 20 mil. EUR; z toho 13 mil. EUR zodpovedá revízii odhadu čerpania, pričom sa zohľadňujú zmeny poľnohospodárskej plochy v rámci SAPS v jednom členskom štáte a predbežné údaje z roku 2012. Zvyšná suma 7 mil. EUR je dôsledkom rozhodnutia jedného členského štátu neuplatňovať opatrenie týkajúce sa osobitnej viazanej pomoci podľa článku 68 nariadenia (ES) č. 73/2009 (rozpočtová položka 05 03 01 05). Navrhuje sa znížiť rozpočtové prostriedky na osobitnú podporu podľa článku 68 nariadenia (ES) č. 73/2009 o 7 mil. EUR pre neviazanú pomoc (rozpočtová položka 05 03 01 05) a o 2 mil. EUR pre viazanú pomoc (rozpočtová položka 05 03 02 44). Prvý z uvedených číselných údajov zodpovedá rozhodnutiu jedného členského štátu neuplatňovať opatrenie podľa článku 68, v dôsledku čoho sa o rovnakú sumu zvýši rozpočet SAPS. Druhý z uvedených číselných údajov zas zodpovedá zálohovým platbám, ktoré je Taliansko oprávnené vyplatiť v roku 2012 z rozpočtových prostriedkov na priamu pomoc na následky zemetrasenia z rozpočtového roku 2013. V rozpočtových riadkoch v tejto kapitole došlo aj k niektorým ďalším zmenám, ide však o veľmi malé úpravy predovšetkým v rozpočtových riadkoch týkajúcich sa viazanej priamej pomoci. Krátky opis dôvodov možno nájsť v tabuľke na konci tohto oddielu. 05 07 – Audit poľnohospodárskych výdavkov (rozpočtové prostriedky + 106 mil. EUR) rozpočtové prostriedky požadované v návrhu rozpočtu: - 47 mil. EUR rozpočtové prostriedky požadované na základe opravného listu: + 59 mil. EUR Rozpočtové prostriedky pre kapitolu 05 07 01 je potrebné zvýšiť o 108,3 mil. EUR, aby sa zohľadnila kladná korekcia, ktorú je potrebné urobiť na základe overenia súladu účtov (rozpočtová položka 05 07 01 07) nadväzne na rozsudok Súdneho dvora vo veci C-24/11P v prospech Španielska. Pokiaľ ide o rozpočtovú položku 05 07 01 06 týkajúcu sa zúčtovania z predchádzajúcich rokov, na základe priemerného čerpania za posledné roky s výnimkou rokov, pre ktoré boli charakteristické mimoriadne okolnosti, bola pre túto položku v NR 2013 stanovená suma – 56 mil. EUR. V OL 1 sa nenavrhuje žiadna zmena rozpočtových prostriedkov, a to aj napriek tomu, že údaje o doterajšom čerpaní rozpočtových prostriedkov na rok 2012 poukazujú už druhý rok za sebou pozitívnu bilanciu. Začlenenie údajov o doterajšom čerpaní v roku 2012 do výpočtu priemeru by znamenalo zníženie negatívnej bilancie, ktorú Komisia uviedla v NR 2013. V tejto etape rozpočtového procesu na rok 2013 však Komisia uprednostňuje, aby sa neaktualizoval výpočet štatistického priemeru čerpania v predchádzajúcich rokoch. Navrhuje, aby sa tak urobilo až v rámci prípravy NR 2014, po uskutočnení hĺbkovej analýzy údajov o konečnom čerpaní. A napokon sa v OL 1 navrhuje zrušiť prídel rozpočtových prostriedkov vo výške 2,2 mil. EUR požadovaných v NR 2013 pre rozpočtovú položku 05 07 02 (Riešenie sporov), aby sa zohľadnil rozsudok Súdneho dvora T-135/2007 v prospech Talianska. Vzhľadom na pôvod tejto súdnej veci (mimoriadne opatrenia na pomoc trhu v sektore hydinového mäsa) budú jej finančné dôsledky financované z rozpočtovej položky 05 02 15 07. Zmeny na úrovni rozpočtového článku Kód || Rozpočtový riadok || NR 2013 || OL 1 || rozdiel || Poznámky (v miliónoch EUR) || (v miliónoch EUR) || (v miliónoch EUR) Opatrenia na poľnohospodárskych trhoch 05 02 01 || Obilniny || 0,1 || 0,2 || +0,1 || V porovnaní s NR 2013 veľmi malé zvýšenie v riadku 05 02 01 02 pre zvyškové množstvá obilnín v intervenčnom skladovaní obilnín. 05 02 03 || Náhrady za produkty nepatriace do prílohy 1 || 10,0 || 8,0 || -2,0 || Zníženie v dôsledku nižších sadzieb náhrad pri vývoze vaječných produktov. 05 02 06 || Olivový olej || 45,1 || 62,1 || +17,0 || Zvýšenie na súkromné skladovanie (riadok 05 02 06 03) vo výške 17 mil. EUR je dôsledkom rozhodnutí prijatých Komisiou na podporu trhov v niektorých krajinách EÚ s produkciou olivového oleja. 05 02 08 || Ovocie a zelenina || || || || Dodatočné potreby vo výške 19 mil. EUR vyplývajúce zo zvýšených požiadaviek na operačné fondy pre organizácie výrobcov (05 02 08 03) v dôsledku vyššej miery úhrady vnútroštátnej finančnej pomoci a dodatočných výdavkov na podporu trhu (zvýšenie súm na stiahnutie z trhu). Na túto rozpočtovú položku sa použije vyššia suma pripísaných príjmov (+ 100 mil. EUR). || --- Rozpočtové prostriedky || 692,0 || 611,0 || -81,0 || --- Potreby || 1 092,0 || 1 111,0 || +19,0 05 02 09 || Výrobky vinohradnícko-vinárskeho sektora || 1 051,6 || 1 071,6 || +20,0 || Zvýšenie vo výške 20 mil. EUR na národné programy podpory (05 02 09 08) po revízii odhadov čerpania týchto programov. 05 02 10 || Podpora || 59,0 || 61,0 || +2,0 || Zvýšenie na opatrenia na propagáciu hradené členskými štátmi (05 02 10 01) týkajúce sa čistého účinku dvoch nových rozhodnutí o propagácii v roku 2012, ktorých účinky sa budú v roku 2013 zvyšovať, a menšej miery realizácie predchádzajúcich rozhodnutí. 05 02 11 || Ostatné rastlinné výrobky a ostatné opatrenia || 226,0 || 233,0 || +7,0 || Na základe čerpania v roku 2012 zvýšenie na opatrenia v rámci programu POSEI (05 02 11 04) o 7 mil. EUR v záujme zvýšenia súm opatrení na podporu trhu POSEIMA a POSEIDOM. 05 02 12 || Mlieko a mliečne výrobky || 75,2 || 83,2 || +8,0 || Zvýšenie o 8 mil. EUR na program mlieko v školách (05 02 12 08) po revízii údajov o vyššej miere zavedenia opatrení v členských štátoch v priebehu roku 2012. 05 02 13 || Hovädzie a teľacie mäso || 29,1 || 7,1 || -22,0 || Potreby náhrad pri vývoze mäsa sú nižšie o 19 mil. EUR (05 02 13 01) a náhrad pri vývoze živých zvierat nižšie o 3 mil. EUR (05 02 13 04) v dôsledku aktualizovaných odhadov množstva a sadzieb náhrad pri vývoze. 05 02 15 || Bravčové mäso, vajcia a hydina, včelárstvo a ostatné živočíšne výrobky || 104,0 || 114,0 || +10,0 || O 9 mil. EUR vyššie potreby náhrad pri vývoze hydinového mäsa (05 02 15 05), o 2 mil. EUR viac na mimoriadne opatrenia na podporu trhu (05 02 15 07) nadväzne na rozsudok Súdneho dvora v prospech Talianska (T-135/2007) a o 1 mil. EUR menej na náhrady pri vývoze vajec (05 02 15 04). Priama pomoc 05 03 01 || Neviazaná priama pomoc || || || || Potreby pre režim jednotnej platby (SPS; 05 03 01 01) boli znížené o 4,8 mil. EUR vzhľadom na údaje o doterajšom čerpaní v roku 2012 a na povolenie udelené Taliansku, aby po zemetrasení vyplatilo zálohové platby v roku 2012 z rozpočtových prostriedkov SPS na rok 2013. Rozpočtové prostriedky pre režim jednotnej platby (SAPS: 05 03 01 02) boli zvýšené o 20 mil. EUR vzhľadom na zmeny v oblasti poľnohospodárstva na základe SAPS v jednom členskom štáte, údaje o doterajšom čerpaní v roku 2012 ako aj presun 7 mil. EUR z položky osobitná neviazaná pomoc na základe článku 68 (05 03 01 05) do SAPS. Okrem toho sa pripísané príjmy na SPS zvyšujú o 100,2 mil. EUR. || --- Rozpočtové prostriedky || 38 168,0 || 38 076,0 || -92,0 || --- Potreby || 39 100,8 || 39 109,0 || -8,2 05 03 02 || Ostatná priama pomoc || 2 857,9 || 2 854,9 || -3,0 || Odchýlky v dôsledku zmeny v odhadoch potrieb: - zníženie o 1 mil. EUR v rozpočtovom riadku 05 03 02 13 (prémie na ovce a kozy) - zníženie o 1 mil. EUR v rozpočtovom riadku POSEI (05 03 02 50) spojené s POSEIDOM, pričom suma v rozpočtovom riadku pre ostrovy v Egejskom mori (05 03 02 52) sa zvyšuje o 1 mil. EUR. - osobitná pomoc podľa článku 68 (05 03 02 44) sa znižuje o 2 mil. EUR v spojitosti s vyplatením záloh v Taliansku v roku 2012 po zemetrasení z rozpočtových prostriedkov na priame platby na rok 2013. Audit poľnohospodárskych výdavkov 05 07 01 || Kontrola poľnohospodárskych výdavkov || -49,2 || 59,1 || +108,3 || Zvýšenie rozpočtových prostriedkov na rozpočtovú položku 05 07 01 07, ktorým sa zohľadňuje finančný vplyv rozsudku Súdneho dvora v prospech Španielska (C-24/11P). 05 07 02 || Riešenie sporov || 2,2 || p. m. || -2,2 || Zníženie o 2,2 mil. EUR v dôsledku skutočnosti, že platba sa nadväzne na rozsudok Súdneho dvora v prospech Talianska (T-135/2007) vykoná z rozpočtovej položky 05 02 15 07. 2.3. Medzinárodné dohody o rybolove Ako sa uvádza v bode B prílohy II k medziinštitucionálnej dohode (IIA), Komisia preverila najnovšie dostupné informácie týkajúce sa dohôd o rybolove. S cieľom zohľadniť aktuálnu situáciu, t. j. nedávne uzatvorenie bilaterálnych dohôd s Grónskom[12], Madagaskarom a Kiribati[13] s finančnými príspevkami prevyšujúcimi pôvodné úrovne, Komisia navrhuje zvýšiť viazané a platobné rozpočtové prostriedky na rozpočtový článok 11 03 01 Medzinárodné dohody o rybolove o 18,5 mil. EUR. Takisto sa navrhuje primeraným spôsobom znížiť rezervu v riadku 40 02 41, a to o 13,8 mil. EUR tak viazaných, ako aj platobných rozpočtových prostriedkov, aby sa zohľadnilo uzatvorenie uvedených dohôd, ďalej najnovšie analýzy týkajúce sa nesplatených záväzkov (RAL), odhadované sumy pre dodatočné úlovky, ako aj aktualizované informácie o dohodách o rybolove, o ktorých sa rokuje alebo o ktorých sa uvažuje. 2.4. Zmeny nomenklatúry a rozpočtové poznámky Rozpočtové poznámky za nasledujúce kapitoly, články a položky boli aktualizované (v zátvorkách je uvedené vysvetlenie): Kapitola 05 02 – Opatrenia na poľnohospodárskych trhoch (údaje o pripísaných príjmoch) Kapitola 05 03 – Priama pomoc (údaje o pripísaných príjmoch) Článok 11 03 01 Medzinárodné dohody o rybolove (zmena rozpočtových poznámok: tabuľka) Položka 6 7 0 1 – Vyrovnanie účtov EPZF – Pripísané príjmy (údaje o pripísaných príjmoch) Položka 6 7 0 2 – Nezrovnalosti v rámci EPZF – Pripísané príjmy (údaje o pripísaných príjmoch) Položka 6 7 0 3 – Dodatočné odvody od výrobcov mlieka – Pripísané príjmy (údaje o pripísaných príjmoch) Položka 6 8 0 1 – Dočasné reštrukturalizačné sumy – Pripísané príjmy (údaje o pripísaných príjmoch) 3. Súhrnná tabuľka podľa okruhov finančného rámca Finančný rámec Okruh/podokruh || Finančný rámec na rok 2013 || Návrh rozpočtu na rok 2013 || Opravný list č. 1/2013 || NR na rok 2013 + OL 1/2013 VRP || PRP || VRP || PRP || VRP || PRP || VRP || PRP 1. UDRŽATEĽNÝ RAST || || || || || || || || 1a. Konkurencieschopnosť pre rast a zamestnanosť || 15 623 000 000 || || 16 032 047 846 || 13 522 811 245 || || || 16 032 047 846 || 13 522 811 245 1b. Súdržnosť pre rast a zamestnanosť || 54 524 000 000 || || 54 498 949 037 || 48 975 034 163 || || || 54 498 949 037 || 48 975 034 163 Spolu || 70 147 000 000 || || 70 530 996 883 || 62 527 845 408 || || || 70 530 996 883 || 62 527 845 408 Rezerva1 || || || 116 003 117 || || || || 116 003 117 || 2. OCHRANA A RIADENIE PRÍRODNÝCH ZDROJOV || || || || || || || || Z toho výdavky súvisiace s trhom a priame platby || 48 574 000 000 || || 44 130 348 610 || 44 112 931 204 || -29 800 000 || -29 800 000 || 44 100 548 610 || 44 083 131 204 Spolu || 61 289 000 000 || || 60 307 511 416 || 57 964 879 132 || -25 070 000 || -25 070 000 || 60 282 441 416 || 57 939 809 132 Rezerva2 || || || 981 488 584 || || || || 1 006 558 584 || 3. OBČIANSTVO, SLOBODA, BEZPEČNOSŤ A SPRAVODLIVOSŤ || || || || || || || || 3a. Sloboda, bezpečnosť a spravodlivosť || 1 661 000 000 || || 1 392 227 200 || 928 328 376 || || || 1 392 227 200 || 928 328 376 3b. Občianstvo3 || 715 000 000 || || 689 414 000 || 646 271 750 || || || 689 414 000 || 646 271 750 Spolu || 2 376 000 000 || || 2 081 641 200 || 1 574 600 126 || || || 2 081 641 200 || 1 574 600 126 Rezerva || || || 294 258 800 || || || || 294 258 800 || 4. EÚ AKO GLOBÁLNY AKTÉR4 || 9 595 000 000 || || 9 467 168 711 || 7 311 588 051 || || || 9 467 168 711 || 7 311 588 051 Rezerva || || || 391 946 289 || || || || 391 946 289 || 5. ADMINISTRATÍVA5 || 9 095 000 000 || || 8 544 418 496 || 8 545 518 496 || || || 8 544 418 496 || 8 545 518 496 Rezerva || || || 636 581 504 || || || || 636 581 504 || SPOLU || 152 502 000 000 || 143 911 000 000 || 150 931 736 706 || 137 924 431 213 || -25 070 000 || -25 070 000 || 150 906 666 706 || 137 899 361 213 Rezerva || || || 2 420 378 294 || 6 182 568 787 || || || 2 445 448 294 || 6 207 638 787 1 Európsky fond na prispôsobenie sa globalizácii (EGF) nie je zahrnutý do výpočtu rezervy v rámci okruhu 1a (500 mil. EUR). 2 Po presune z modulácie na rozvoj vidieka a z bavlny a vína na reštrukturalizáciu v príslušných regiónoch (3 635,0 mil. EUR). 3 Suma z Fondu solidarity Európskej únie (FSEÚ) je zahrnutá mimo rámca príslušných okruhov, ako sa stanovuje v medziinštitucionálnej dohode zo 17. mája 2006 (Ú. v. EÚ C 139, 14.6.2006). 4 Rezerva okruhu 4 na rok 2013 nezahŕňa rozpočtové prostriedky týkajúce sa rezervy na núdzovú pomoc (264,1 mil. EUR). 5 Vo výpočte rezervy v rámci stropu okruhu 5 je zohľadnená poznámka pod čiarou (1) finančného rámca na roky 2007 – 2013 týkajúca sa sumy 86 mil. EUR na príspevky zamestnancov do systému dôchodkového zabezpečenia. [1] Ú. v. ES L 248, 16.9.2002, s. 1. [2] COM(2012) 300. [3] Článok 19 nariadenia Rady (ES) č. 1290/2005. [4] Výdavky z Európskeho poľnohospodárskeho záručného fondu (EPZF) vrátane 27,2 mil. EUR viazaných a platobných rozpočtových prostriedkov v hlave 11 Námorné záležitosti a rybné hospodárstvo, ako aj 274,7 mil. EUR viazaných rozpočtových prostriedkov a 251,7 mil. EUR platobných rozpočtových prostriedkov v hlave 17 Zdravie a ochrana spotrebiteľa. [5] Kapitola 11 03 (bez technickej pomoci). [6] Vykonávacie nariadenie Komisie (EÚ) č. 111/2012 z 9. februára 2012, ktorým sa vyhlasuje verejná súťaž na poskytnutie pomoci na súkromné skladovanie olivového oleja. [7] Vykonávacie nariadenie Komisie (EÚ) č. 430/2012 z 22. mája 2012, ktorým sa vyhlasuje verejná súťaž na poskytnutie pomoci na súkromné skladovanie olivového oleja. [8] Vykonávacie nariadenie Komisie (EÚ) č. 701/2012 z 30. júla 2012, ktorým sa mení a dopĺňa vykonávacie nariadenie (EÚ) č. 543/2011, ktorým sa ustanovujú podrobné pravidlá uplatňovania nariadenia Rady (ES) č. 1234/2007, pokiaľ ide o sektory ovocia a zeleniny a spracovaného ovocia a zeleniny [9] Vykonávacie nariadenie Komisie (EÚ) č. 660/2012 z 19. júla 2012 o určitých opatreniach na podporu trhu v odvetví hydinového mäsa v Taliansku. [10] Rozpočtové prostriedky na priame platby uvedené v prílohách k nariadeniu (ES) č. 73/2009 sú stanovené na kalendárne roky N s tým, že vplyv na rozpočet sa zvyčajne udáva na rok N+1. Rozpočtové prostriedky na kalendárny rok 2012 by preto za normálnych okolností mali byť vyplatené v rozpočtovom roku 2013. [11] Vykonávacie rozhodnutie Komisie C(2012) 5762 zo 17. augusta 2012, ktorým sa povoľuje platba záloh na rok 2012 v rámci režimu jednotnej platby poľnohospodárom v niektorých oblastiach Talianska postihnutých zemetrasením. [12] Rozhodnutie Rady o dočasnom uplatňovaní (od 1. januára 2013) dohody bolo prijaté 16. júla 2012 (zatiaľ neuverejnené v úradnom vestníku). [13] Komisia odhaduje, že rozhodnutie Rady o dočasnom uplatňovaní týchto dvoch dohôd nadobudne účinnosť 1. januára 2013.